अमित के कई गुर्गे उसका नाम लेकर व्यापरियों से रंगदारी मांग रहे हैं। व्यवसायियों को फोन करने वाले खुद को अमित का गुर्गा बताते हंै। वे यज्ञ के आयोजन या मंदिर निर्माण के नाम पर 5 से 6 लाख रुपए मांगते हैं। रंगदारी नहीं देने पर अंजाम भुगतने की धमकी देते हंै। भयभीत व्यवसायियों ने फोन कॉल के रिकॉर्डिंग के साथ पुलिस को जानकारी दी। डर से किसी ने लिखित शिकायत नहीं की। व्यवसायियों के मुताबिक कई बार उन्होंने कुछ संदिग्ध बाइक सवार युवकों को अपने प्रतिष्ठानों और घरों के आसपास घूमते देखा। कुछ व्यवसायियों ने बताया कि रंगदारी मांगने के बाद कुछ बदमाश रकम कम करवाने के लिए बिहटा के एक पंचायत के मुखिया से संपर्क करने की सलाह देते हैं। एसएसपी मनु महाराज ने कहा कि अमित जल्द गिरफ्तार होगा।